කංචනගේ දත්ත වැරදි බව යළි ඔප්පු වුණා විදුලි බිල තවමත් 50ක් වැඩියි  විදුලිය පාවිච්චි කරන්නන්ගේ සංගමයේ ලේකම් සංජීව ධම්මික
මෙවර විදුලි ගාස්තු සංශෝධනයේදී සියයට විසි දෙකයි දශම පහකින් විදුලි ගාස්තු අඩු කළත් 2022 වර්ෂය හා සාපේක්ෂව බැලීමේදී තවමත් විදුලි බිල සියයට පනහකින් වැඩි යැයි විදුලිය පාවිච්චි කරන්නන්ගේ සංගමයේ ලේකම් සංජීව ධම්මික මහතා ඊයේ 16 දා පැවසීය ඒකක 130 අතර පාවිච්චි කරන අයට පසුගිය 2022 වර්ෂයේදී රුපියල් දෙකයි පනහත් තුනත් අතර මිලකට දුන් විදුලි ඒකකයක මිල දැනටත් රුපියල් හයේ සීමාවේ පවතින්නේ යැයිද හෙතෙම කීවේය කොළඹ විනයාලංකාර මාවතේ ඊයේ පැවති ප්රවෘත්ති සාකච්ඡාවකදී හෙතෙම මේ බව සඳහන් කළේය ඔහු මෙසේ ද කීවේය විදුලි බිල අඩුකළ යුත්තේ සියයට දහයකින් බවට ඇමැති කංචන විජේසේකර විදුලිබල මණ්ඩලය හරහා මහජන උපයෝගීතා කොමිසමට යෝජනා කර තිබුණා ඔහුගේ ගණන් හැදීම් වැරැදි බව සියයට විසි දෙකයි දශම පහකින් විදුලි ගාස්තු අඩු කිරීම හරහා රටටම පෙනුණා මේ කංචන විජේසේකර ඇමැතිවරයා තුන්වෙනි වතාවටත් වැරදි දත්ත ඉදිරිපත් කළ අවස්ථාවක් හැටියට පෙන්වලා දෙන්න පුළුවන් ගිය වතාවේ ඔහු සියයට තුනයි දශම තුනකින් විදුලි ගාස්තු අඩුකළ යුතු බවට යෝජනා කරද්දී මහජන උපයෝගිතා කොමිසම සියයට විසි එකකින් ගාස්තු අඩු කළා මීට පෙර අවස්ථාවකදීත් එහෙම වුණා අනුරාධ හිරිපිටියගේ